Κυβέρνηση της Ιταλίας

Η Κυβέρνηση της Ιταλίας αποτελείται από τον Πρωθυπουργό και τους Υπουργούς του Υπουργικού Συμβουλίου. Είναι ο φορέας της εκτελεστικής εξουσίας στο πολιτικό σύστημα της Ιταλίας, που είναι κοινοβουλευτική δημοκρατία ενιαίου κράτους από το 1946. Ο τρόπος οργάνωσης και η δομή της Κυβέρνησης ορίστηκαν στα άρθρα 92-100 του Ιταλικού Συντάγματος. 

Η τρέχουσα είναι η 66η κυβέρνηση της Ιταλικής Δημοκρατίας. Ορκίστηκε την 5η Σεπτεμβρίου 2019, παρουσία του Προέδρου Σέρτζιο Ματαρέλα. Είναι η 2η κυβέρνηση του Πρωθυπουργού Τζουζέπε Κόντε. Είναι κυβέρνηση συνεργασίας των κομμάτων Κίνημα Πέντε Αστέρων, Δημοκρατικό Κόμμα, Ελεύθεροι και Ίσοι και Ιτάλια Βίβα, και περιλαμβάνει ανεξάρτητους πολιτικούς. Περιλαμβάνει 23 Υπουργούς.

 Οργάνωση 
Ο αρχηγός του κράτους είναι ο Πρόεδρος της Δημοκρατίας, και η νομοθετική εξουσία ασκείται από το διθάλαμο Κοινοβούλιο της Ιταλίας, του οποίου τα μέλη εκλέγονται με δημοκρατικές άμεσες εκλογές. Ο Πρόεδρος διορίζει τον Πρωθυπουργό, και κατόπιν πρότασής του, τους Υπουργούς (άρθρο 92 του Συντάγματος). Προτού αναλάβει καθήκοντά η Κυβέρνηση, πρέπει να προηγηθεί τελετή ορκωμοσίας παρουσία του Προέδρου (άρθρο 93). Η Κυβέρνηση πρέπει να έχει την ψήφο εμπιστοσύνης των δύο Κοινοβουλευτικών σωμάτων: της Βουλής των Αντιπροσώπων και της Γερουσίας της Δημοκρατίας, και πρέπει να δοθεί εντός διαστήματος 10 ημερών από την ημερομηνία του σχηματισμού της (άρθρο 94). 

Ο Πρωθυπουργός είναι υπεύθυνος για την πολιτική της Κυβέρνησης και την εφαρμογή της, προωθεί και συντονίζει τις δραστηριότητες των Υπουργών. Οι Υπουργοί έχουν συλλογική ευθύνη για τις ενέργειες του Υπουργικού Συμβουλίου, και ατομική ευθύνη έκαστος για το Υπουργείο του. Με νόμο ορίζεται ο αριθμός, οι αρμοδιότητες, οι εξουσίες και η οργάνωση των Υπουργείων και του Γραφείου του Πρωθυπουργού (άρθρο 95).  

Τα μέλη της Κυβέρνησης, ακόμα και αν δεν είναι μέλη του Κοινοβουλίου, έχουν το δικαίωμα και, αν ζητηθεί, την υποχρέωση να παρευρίσκονται στις συνεδριάσεις (άρθρο 64). Έχουν, επίσης, δικαίωμα λόγου και θα ακουστούν εφόσον το ζητήσουν. Η Κυβέρνηση μπορεί να προτείνει νόμους (άρθρο 71). Η νομοθετική εξουσία δεν μπορεί να μεταφερθεί στην Κυβέρνηση, παρά μόνο σε ειδικές περιπτώσεις και για περιορισμένο χρονικό διάστημα (άρθρο 76). Η Κυβέρνηση δεν μπορεί να εκδώσει διάταγμα με ισχύ νόμου χωρίς πράξη εξουσιοδότησης από τα Κοινοβουλευτικά σώματα (άρθρο 77). Ετήσια, η Κυβέρνηση παρουσιάζει τον Προϋπολογισμό του κράτους για έγκριση από το Κοινοβούλιο (άρθρο 81). Η Κυβέρνηση μπορεί να αμφισβητήσει τη συνταγματική νομιμότητα ενός περιφερειακού νόμου, ενώπιον του Συνταγματικού Δικαστηρίου εντός διαστήματος 60 ημερών από την κυκλοφορία του (άρθρο 127). 

 Τρέχουσα κυβέρνηση 

Η τρέχουσα κυβέρνηση ορκίστηκε την 5η Σεπτεμβρίου 2019. Είναι η 66η κυβέρνηση της Ιταλικής Δημοκρατίας και η 2η κυβέρνηση του Πρωθυπουργού Κόντε. Περιλαμβάνει 1 Πρωθυπουργό, 1 Γραμματέα του Υπουργικού Συμβουλίου και 22 Υπουργούς, από τους οποίους οι 8 είναι άνευ χαρτοφυλακίου.
ΓραφείοΌνομαΘητείαΚόμμαΠρωθυπουργόςΤζουζέπε Κόντε5 Σεπτεμβρίου 2019 – τώραΑνεξάρτητοςΥπουργός ΕξωτερικώνΛουίτζι Ντι Μάιο5 Σεπτεμβρίου 2019 – τώραΚίνημα Πέντε ΑστέρωνΥπουργός ΕσωτερικώνΛουτσιάνα Λαμορτζέσε5 Σεπτεμβρίου 2019 – τώραΑνεξάρτητοςΥπουργός ΔικαιοσύνηςΑλφόνσο Μποναφέντε5 Σεπτεμβρίου 2019 – τώραΚίνημα Πέντε ΑστέρωνΥπουργός ΆμυναςΛορέντσο Γκερίνι5 Σεπτεμβρίου 2019 – τώρα Δημοκρατικό ΚόμμαΥπουργός Εσωτερικών και ΟικονομικώνΡομπέρτο Γκουαλτιέρι5 Σεπτεμβρίου 2019 – τώρα Δημοκρατικό ΚόμμαΥπουργός Οικονομικής ΑνάπτυξηςΣτέφανο Πατουανέλι5 Σεπτεμβρίου 2019 – τώρα Κίνημα Πέντε ΑστέρωνΥπουργός ΓεωργίαςΤερέζα Μπελανόβα5 Σεπτεμβρίου 2019 – τώρα Ιτάλια ΒίβαΥπουργός ΠεριβάλλοντοςΣέρτζιο Κόστα5 Σεπτεμβρίου 2019 – τώρα ΑνεξάρτητοςΥπουργός Υποδομών και ΜεταφορώνΠάολα Ντε Μικέλι5 Σεπτεμβρίου 2019 – τώρα Δημοκρατικό ΚόμμαΥπουργός Εργασίας και Κοινωνικών ΠολιτικώνΝούντσια Κατάλφο5 Σεπτεμβρίου 2019 – τώρα Κίνημα Πέντε ΑστέρωνΥπουργός Δημόσιας ΕκπαίδευσηςΛουτσία Ατζολίνα10 Ιανουαρίου 2020 – τώραΚίνημα Πέντε ΑστέρωνΥπουργός Πανεπιστημίων και ΕρευνώνΓκαετάνο Μανφρέντι10 Ιανουαρίου 2020 – τώραΑνεξάρτητοςΥπουργός Πολιτιστικής Κληρονομιάς, Δραστηριοτήτων και ΤουρισμούΝτάριο Φραντσεσκίνι5 Σεπτεμβρίου 2019 – τώρα Δημοκρατικό ΚόμμαΥπουργός ΥγείαςΡομπέρτο Σπεράντσα5 Σεπτεμβρίου 2019 – τώρα Ελεύθεροι και Ίσοι Υπουργός Κοινοβουλευτικών Υποθέσεων  χωρίς χαρτοφυλάκιοΦεντερίκο Ντινκά5 Σεπτεμβρίου 2019 – τώρα Κίνημα Πέντε ΑστέρωνΥπουργός Δημόσιας Διοίκησης  χωρίς χαρτοφυλάκιοΦαμπιάνα Νταντόνε5 Σεπτεμβρίου 2019 – τώρα Κίνημα Πέντε ΑστέρωνΥπουργός Περιφερειακών Υποθέσεων  χωρίς χαρτοφυλάκιοΦραντσέσκο Μπότσια5 Σεπτεμβρίου 2019 – τώρα Δημοκρατικό ΚόμμαΥπουργός για το Νότο  χωρίς χαρτοφυλάκιοΤζουζέπε Προβενζάνο5 Σεπτεμβρίου 2019 – τώρα Δημοκρατικό ΚόμμαΥπουργός για την Οικογένεια και την Ισότητα Ευκαιριών  χωρίς χαρτοφυλάκιοΈλενα Μπονέτι5 Σεπτεμβρίου 2019 – τώρα Ιτάλια ΒίβαΥπουργός Ευρωπαϊκών Υποθέσεων  χωρίς χαρτοφυλάκιοΈντσο Αμεντόλα5 Σεπτεμβρίου 2019 – τώρα Δημοκρατικό ΚόμμαΥπουργός Αθλητισμού και Νεολαίας  χωρίς χαρτοφυλάκιοΒιντσέντσο Σπανταφόρα5 Σεπτεμβρίου 2019 – τώρα Κίνημα Πέντε ΑστέρωνΥπουργός Τεχνολογικής Καινοτομίας  χωρίς χαρτοφυλάκιοΠάολα Πισάνο5 Σεπτεμβρίου 2019 – τώρα Κίνημα Πέντε ΑστέρωνΓραμματέας του Υπουργικού ΣυμβουλίουΡικάρντο Φρατσάρο5 Σεπτεμβρίου 2019 – τώρα Κίνημα Πέντε Αστέρων

 Παραπομπές 

Κατηγορία:Κυβέρνηση της Ιταλίας